ગલાભાઈ પણ ૨૦ વર્ષ પહેલા ધોળકા તાલુકાના ઉતેડિયા ગામે પોતાનું ખોરડું છોડી સરખેજમાં સ્થાયી થયેલા. દર વર્ષે નવા રૉડ બને અને થોડા સમયમાં તેનું રીપેરીંગ થાય, તેની પાછળની ગતિવિધિઓથી તેઓ પરિચિત છે. તનતોડ મહેનતથી પોતાની માલિકીનું ઘર બનાવી શક્યા છે. ભણેલાં દીકરા-દીકરી ૭,૦૦૦ રૂપિયાની ખાનગી નોકરી કરે છે. ગામડે હતા ત્યારે ૨૦ વર્ષ પહેલાં જમીન મળેલી, તે એકમાત્ર મળેલો સરકારી લાભ છે. નોટબંધીની દોડાદોડીમાં તે માંદા પડેલા તે યાદ રહી ગયું છે. જી.એસ.ટી.ની ખબર ન હતી પણ ભોજનની થાળીના ભાવ ૬૦ રૂપિયાથી ૭૦ થયા એટલે ખબર પડી. કર માળખું સરળ બને તેમાં મોંઘવારી વધે તે સમજાતું નથી.